b'\n_START_ARTICLE_\nMazda 929\n_START_SECTION_\n929 LA2\n_START_PARAGRAPH_\nI november 1973 begyndte produktionen af 929 LA2-serien som sedan, stationcar og coup\xc3\xa9. Den eneste tilg\xc3\xa6ngelige motor var en 1,8-liters benzinmotor med 61 kW (83 hk)._NEWLINE_I oktober 1976 fik 929 et facelift, som omfattede gummiindl\xc3\xa6g under kofangerne og en st\xc3\xb8rre k\xc3\xb8lergrill.\n_START_SECTION_\n929 LA4\n_START_PARAGRAPH_\nEn ny 929 (LA4) kom p\xc3\xa5 markedet i september 1978, f\xc3\xb8rst som sedan og fra april 1979 ogs\xc3\xa5 som stationcar V (V for "Variabel"). Coup\xc3\xa9modellen fik i f\xc3\xb8rste omgang ingen efterf\xc3\xb8lger._NEWLINE_I april 1980 fik ogs\xc3\xa5 anden generation af 929 et facelift, som kunne kendes p\xc3\xa5 to verikalt over hinanden monterede forlygter. Sedanen blev solgt under betegnelsen 929 L og stationcaren som 929 L HV med en 2,0-liters karburatormotor med 66 kW (90 hk).\n_START_SECTION_\n929 HB\n_START_PARAGRAPH_\nI april 1982 kom den nykonstruerede Mazda 929 af type HB p\xc3\xa5 markedet med en mere moderne karrosseriform. Ogs\xc3\xa5 denne model var udstyret med en 2,0-liters karburatormotor med 66 kW (90 hk). Udover sedanmodellen fandtes den nye 929 ogs\xc3\xa5 som coup\xc3\xa9._NEWLINE_Til forskel fra sedanmodellen havde 929 Coup\xc3\xa9 nedklappelige forlygter og et analogt kombiinstrument i digital optik, som adskilte sig tydeligt fra sedanmodellens. Stationcarmodellen blev optisk tilpasset den nye generation og herefter bygget frem til starten af 1986._NEWLINE_I marts 1984 fik 929-serien et facelift med lettere modifikationer p\xc3\xa5 karrosseriet og to nye motorvarianter. Motorprogrammet omfattede nu en 2,0-liters karburatormotor med 74 kW (101 hk) og en 2,0-liters indspr\xc3\xb8jtningsmotor med 88 kW (120 hk)._NEWLINE_Coup\xc3\xa9modellen fik ligeledes modificeret sit karrosseri let, i det den tredje siderude bortfaldt. Samtidig kom der et st\xc3\xb8rre udvalg af farver og indtr\xc3\xa6k._NEWLINE_Listen over ekstraudstyr omfattede udelukkende metallak. Andre udstyrsdetaljer som el-ruder, el-justerbare sidespejle og bagrudevisker var standard p\xc3\xa5 GLX-modellerne (herunder coup\xc3\xa9).\n_START_SECTION_\nKia Potentia\n_START_PARAGRAPH_\nSom efterf\xc3\xb8lger for den p\xc3\xa5 licens byggede Peugeot 604 byggede Kia fra 1992 til 2001 929 HC under navnet Kia Potentia med 2,2- og 3,0-liters benzinmotorer. Som efterf\xc3\xb8lger introduceredes Kia Enterprise allerede i 1997, mens Potentia fik et facelift.'